EkBass/fiwiki-20250220-pages-articles huggingface dataset:
Postitaide

Postitaide (engl Mail Art) on taidemuoto, jossa pienikokoisia teoksia lähetetään postitse. Postitaide voi ilmetä postikorttien, pakkausten, faksien tai sähköpostien muodossa.Mail art. Tate museum. Viitattu 5.6.2023. Postitaide sai alkunsa 1960-luvulla, kun taiteilijat lähettivät piirustuksia ja runoja postikorttien tapaan sen sijaan, että ne olisi asetettu näytteille tai myyntiin. Postitaiteen taustalla voidaan nähdä italialaisten futuristien, Marcel Duchampin ja Kurt Schwittersin tuomat vaikutteet. Suoremmin postitaiteen syntyyn vaikutti kuitenkin newyorkilainen Ray Johnson, joka 1950-luvun puolivälissä lähetti postitse pieniä kollaaseja, vedoksia, piirustuksia ja runoja taidealan vaikuttajille. Myös fluxus-taiteilijat olivat aktiivisia alkuvaiheessa. Sanaa postitaide käyttivät japanilaiset Gutai-ryhmän jäsenet jo 1950-luvun alussa. Suomeen postitaide saapui 1960- ja 1970-lukujen vaihteessa.Postimuseossa ja huutokaupassa postitaidetta. Helsingin sanomat 11.12.1996. Viitattu 5.6.2023.] Postitaiteen pioneereja olivat J.O. Mallander, Arto Kytöhonka ja Ilkka Juhani Takalo-Eskola. Perinteinen tapa järjestää postitaidenäyttely on pyytää lähettämään teoksia eri puolilta maailmaa. Postitaiteen on kuljettava postin kautta, eikä teos yleensä ole arvokkaampi kuin oma pakkauksensa tai kirjekuorensa - jotka usein ovat itse teos. Postitaiteeseen voi osallistua kuka tahansa. Näyttelyissä kaikki työt laitetaan näytteille. Postitaiteessa ei ole osanottajamaksuja, mutta teoksia ei myöskään myydä. Näyttelyn jälkeen työt saa hävittää, mutta ei myydä. RayJohnson invite1970.jpg|Ray Johnsonin kutsu osallistua postitaidenäyttelyyn, 1970. Envelope HRFricker(1990).jpg|H. R. Fricker, 1990. Guy Bleus - Collage with scents, tape, feathers (1992).tif|Guy Bleus, kollaasikirje, 1992. ==Lähteet== Luokka:Taidesuuntaukset Luokka:Postiliikenne
Messier 81

Messier 81 eli M81 on Ison karhun tähdistön alueella sijaitseva spiraaligalaksi, jonka löysi Johann Elert Bode 1774. Tästä syystä sitä on kutsuttu myös Bodein sumuksi, englanninkielellä l ”Bode's Galaxy”. Kaukaisimmat kohteet, joita on kerrottu nähdyn paljain silmin, ovat galaksit M81, Centaurus A ja NGC 253. Kaikki noin 10 miljoonan valovuoden päässä. M81 on näistä kaukaisin, arviolta noin 11,8 miljoonan valovuoden päässä. Galaksin keskuspullistuma sisältää vanhempia, punaisempia tähtiä. Galaksin keskuspullistumassa sijaitsee massiivinen musta aukko, jonka arvellaan olevan massaltaan 15 kertaa linnunradan mustaa aukkoa suurempi. == Lähteet == * === Viitteet === == Aiheesta muualla == * * 081 M081 Luokka:Neitsyen superjoukko 3031
Saukko (täsmennyssivu)

Saukko voi tarkoittaa jotakin seuraavista: * saukko (Lutra lutra), näätäeläinlaji * saukot (Lutrinae), näätäeläinten alaheimo * Saukko, suomalainen sukellusvene * Saukko-laivasto, entinen rymättyläläinen sillilaivasto * Saukko, entinen saari Helsingin edustalla == Henkilöt == * Aimo Saukko (1917–1976), suomalainen näyttelijä * Alvar Saukko (1929–2007), suomalainen kansanedustaja * Jere Saukko (s. 1993), suomalainen pesäpalloilija * Linda Saukko-Rauta (s. 1977), suomalainen kuvittaja ja pilapiirtäjä * Markku Saukko (s. 1974), suomalainen lehtori, toimittaja ja tietokirjailija * Matti Saukko (s. 1991), suomalainen pesäpalloilija * Pekka Saukko (s. 1946), suomalainen oikeuslääketieteen professori * Susa Saukko (s. 1976), suomalainen näyttelijä, laulaja ja pianisti * Veli-Matti Saukko (s. 1943), suomalainen jääkiekkoilija * Ville Saukko (s. 1993), suomalainen jääkiekkoilija.
Madrid (täsmennyssivu)

Madrid voi tarkoittaa seuraavia: == Paikkoja == * Espanja ** Madrid, Espanjan pääkaupunki ** Madridin itsehallintoalue, jossa pääkaupunki sijaitsee * Filippiinit ** Madrid, Surigao del Sur * Kolumbia: ** Madrid, Cundinamarca * Yhdysvallat ** Madrid, Alabama ** Madrid, Colorado ** Madrid, Iowa ** Madrid, Kentucky ** Madrid, Maine ** Madrid, Nebraska ** Madrid, New Mexico ** Madrid, New York ** Madrid, Virginia == Henkilöitä == * Fátima Madrid (s. 1979), espanjalainen uimari * Miguel de la Madrid (1934-2012), Meksikon presidentti
Tiikeri (täsmennyssivu)

Tiikeri voi tarkoittaa ainakin seuraavia: * tiikeri, kissaeläinlaji, jolla on useita alalajeja ** Kiinantiikeri ** Balintiikeri ** Indokiinantiikeri ** Malakantiikeri ** Jaavantiikeri ** Sumatrantiikeri ** Bengalintiikeri ** Kaspiantiikeri * Tiikeri, kiinalainen horoskooppimerkki * Tiikeri, Nalle Puh -kirjojen hahmo * tiikeri, lasten leikki * tiikeri, lauluyhtye * Tiikeri (), yhdysvaltalainen strippisarjakuva ==Henkilöitä== * Georges Clemenceau, lempinimi ”Tiikeri” (Le Tigre), ranskalainen valtiomies * Arvo Tigerstedt, taiteilijanimi ”Tiikeri”, suomalainen pilapiirtäjä * Tiina Tiikeri, oik. Kristiina Helander (s. 1961), suomalainen laulaja ==Katso myös== * Operaatio Tiikeri * Tigre * Tiger (täsmennyssivu) * Valkoinen tiikeri
Myllyojan suuralue

Myllyojan suuralue on yksi Oulun kaupungin 23:sta suuralueesta. Suuralue sijaitsee keskustan itäpuolella Oulujoen pohjoisrannalla. Suuralueella asuu noin 10 300 asukasta, ja siellä on yhteensä 1 324 työpaikkaa. Ruokakuntia on yhteensä 4 822 (1.1.2012). ==Kaupunginosat Myllyojan suuralueella== *Haapalehto *Hintta *Kirkkokangas *Kynsilehto *Laanila *Myllyoja *Parkkisenkangas ==Palvelut== Alueen peruspalvelut on keskitetty pääasiassa Myllyojan keskukseen, jossa sijaitsee muiden muassa Myllyojan terveysasema, kirjasto ja apteekki. Päivittäistavarakauppoja alueella on useita eri kaupunginosissa. ==Liikenne== Suuralueen tärkeimmät tieväylät ovat valtatie 20 (Kuusamontie), Vaalantie ja Parkkisenkankaantie. Valtatien 20 osuus Vaalantien liittymän ja Toppilan välillä on nelikaistainen. Oulujoen ylitse Oulunsuun suuraluelta Erkkolan siltaa pitkin Myllyojan suuralueelle johtava Oulunsuuntie–Parkkisenkankaantie on yksi liikenteen pullonkauloista, sillä Madekosken siltaa lukuun ottamatta Erkkolan silta on itäisin Oulujoen silloista. Uuden Poikkimaantien sillan arvellaan vähentävän liikenteen määrää Erkkolan sillalla. Myllyojan suuralueella liikennejärjestelyjä on muutettu huomattavasti 2000-luvulla rakentamalla tärkeimpien kokoomakatujen risteyksiin kiertoliittymiä. Myllyojan suuralueelta pääsee busseilla keskustaan Tuiran ja Merikosken siltojen kautta sekä Erkkolan sillan ja OYS:n kautta. Liikennettä hoitavat Koskilinjat sekä OTP Travel. ==Lähteet== ==Aiheesta muualla== Luokka:Oulun suuralueet
Metalli (täsmennyssivu)

Metalli voi tarkoittaa seuraavia: * metalli, tiettyjä fysikaalisia ja kemiallisia ominaisuuksia omaava alkuaine tai alkuaineiden seos * metallimusiikki (myös: metalli), musiikin tyylilaji * metalli, yksi viidestä elementistä kiinalaisessa filosofiassa * Metallityöväen Liitto (myös: Metalli), suomalainen ammattiliitto ==Katso myös== * Metallinkylä, kaupunginosa Porissa * Metalliyökköset, yökkösten perhosheimon alaheimo * Metal (täsmennyssivu)
Joël Chenal

Joël Chenal (s. 10. lokakuuta 1973 Moûtiers) on entinen ranskalainen alppihiihtäjä. Hän voitti Torinon talviolympialaisissa 2006 suurpujottelun hopeamitalin. Hän voitti urallaan yhden alppihiihdon maailmancupin osakilpailun Alta Badiassa Italiassa vuonna 2000. Palkintokorokkeelle hän ylsi maailmancupissa neljästi. Hän lopetti uransa kauden 2008–2009 jälkeen. == Lähteet== * === Viitteet === Luokka:Ranskalaiset alppihiihtäjät Luokka:Ranskalaiset olympiamitalistit Luokka:Vuonna 1973 syntyneet Luokka:Elävät henkilöt
Palaun lippu

Palaun tasavallan lippu otettiin käyttöön muutamaa kuukautta ennen tasavallan perustamista, lokakuussa 1980. Virallisesti lipun käyttö alkoi 1. tammikuuta 1981 maan itsenäistyessä. Lipun heleänsininen taustaväri kuvastaa merta. Hieman keskikohdasta tankoon päin sijoitettu kullankeltainen ympyrä kuvastaa täysikuuta, jolla on ollut palaulaisten elämänmenossa keskeinen asema. Se on esimerkiksi rauhan symboli. Tältä osin se siis eroaa Japanin ja Bangladeshin lipuista, joissa esiintyy aurinko. Valtameri symboloi perinteiden jatkuvuutta usean vieraan vallan alla, täysikuu itsenäisyyden saavuttamista. Lipun on suunnitellut tasavallan vuonna 1979 järjestämän kilpailun voittanut Blau Skebong. ==Mittasuhteet== Lipun lyhyen ja pitkän sivun suhteen tulee olla 5:8. Kuun läpimitan suhteen lipun korkeuteen tulee olla 3:5. Etäisyys tangonpuoleiselta reunalta kuun keskelle on 70% lipun korkeudesta. Kuun keskipisteen tulee olla korkeussuunnassa lipun keskellä. ==Lähteet== *Kimmo Kiljunen: Valtiot ja liput (Otava, 2002) ISBN 951-1-18177-7 *Flags of the World *Republic of Palau, sisäasiainministeriö == Aiheesta muualla == *Republic of Palau: Convention History of the National Flag Luokka:Valtioiden liput lippu
Ale (täsmennyssivu)

Ale tai ALE voi tarkoittaa ainakin seuraavia: * ale, pintahiivaolut * ale, alennusmyynti * ALE (engl. Atomic Layer Epitaxy), kemiallinen ohutkalvojen muodostusmenetelmä * Ale, miehen etunimi * Ale, ruotsalainen jäänmurtaja * Alen kunta, kunta Ruotsissa. ==Katso myös== * Alen kivet
Namlea

Namlea on kaupunki Molukeilla Indonesiassa. Se sijaitsee Burun saaren koillisrannikolla ja on Burun suurin kaupunki. Kaupungin väkiluku oli vuoden 2010 väestönlaskennan mukaan 21 841. Kaupungissa on satama ja lentokenttä. Pääosa kaupungin asukkaista on muslimeja. == Lähteet == ==Aiheesta muualla== Luokka:Indonesian kaupungit
Kenza

Kenza on Khaledin vuonna 1999 julkaisema studioalbumi. Se nimettiin Khaledin toisen tyttären mukaan. Lähes kaikki albumin kappaleet on laulettu arabiaksi. ”C’est la nuit” on kuitenkin ranskan- ja ”Imagine” osittain englanninkielinen. Imagine on arabian- ja englanninkieliseksi sovitettu coverversio John Lennonin samannimisestä kappaleesta. == Kappaleet == # # # # # # # # # # # # # # # == Arviot == * Allmusic: Allmusic review == Lähteet == Luokka:Khaledin albumit Luokka:Vuoden 1999 albumit
Roddy Darragon

Roddy Darragon (s. 31. elokuuta 1983) on ranskalainen uransa lopettanut maastohiihtäjä joka oli erikoistunut sprinttihiihtoon. Torinon olympialaisissa 2006 Darragon voitti hieman yllättäen hopeaa sprinttikilpailusta. Ennen Torinoa Darragonilla oli hiihdon maailmancupista kolme sijoitusta kymmenen joukkoon. ==Aiheesta muualla== * Luokka:Ranskalaiset maastohiihtäjät Luokka:Ranskalaiset olympiamitalistit Luokka:Vuonna 1983 syntyneet Luokka:Elävät henkilöt
Mika Salo Circuit

pienoiskuva|oikea|PowerPark ja Mika Salo Circuit. Mika Salo Circuit on karting-rata Etelä-Pohjanmaalla Kauhavan Alahärmässä. Rata on osa Power Park- monitoimipuistoa. Se on nimetty suomalaisen Formula 1 -kuljettaja Mika Salon mukaan. Hän on myös ollut mukana suunnittelemassa rataa. Radan omistaa ja on rakennuttanut teollisuusneuvos Jorma Lillbacka. Luokka:Kauhavan urheilupaikat Luokka:Suomen moottoriradat Luokka:Alahärmä Luokka:Karting Luokka:Powerpark
Raab-Katzenstein RK-26 Tigerschwalbe

Raab-Katzenstein RK-26 Tigerschwalbe Kuvaus Tyyppi koulukone Miehistö 2 Ensilento 1920-luvun lopussa Valmistaja/suunnittelija Raab-Katzenstein/Gerhard Fieseler Mitat Pituus 6,55 m Kärkiväli 8,40 m Korkeus 2,66 m Siipipinta-ala 20,20 m² Paino Lentopaino 1 100 kg Voimanlähde Moottori SE-ADK: Amstrong Siddeley Lynx 7-sylinterinen-tähtimoottori Teho 200-215 hv Suoritusarvot Huippunopeus 190 km/h Suurin korkeus 5 000 Raab-Katzenstein RK-26 Tigerschwalbe oli saksalaisen taitolentäjän Gerhard Fieselerin 1920-luvun lopussa suunnittelema koulukone. ==Historia Ruotsin ilmavoimissa== Fieseler esitteli tyyppiä Ruotsissa ja AB Svenska Järnvägsvekstäderna (ASJA) -yhtiö osti yhden koneen joulukuussa 1930. Koneen siviilitunnus oli aluksi SE-ACO, myöhemmin SE-ADK, ja Ruotsin ilmavoimat kokeilivat kyseistä konetta eri moottorityypeillä. ASJA valmisti lisenssillä Ruotsin ilmavoimille 25 konetta tyyppimerkinnällä Sk 10. Kyseinen tyyppi oli lento-ominaisuuksiltaan heikohko ja sille sattui paljon onnettomuuksia. Kone oli Ruotsin ilmavoimien käytössä 1932-1945\. ==Historia Suomen ilmavoimissa== ASJA:n myytyä SE-ADK:n vuonna 1934 se kulkeutui talvisotaan L. Hemmingerille, joka lahjoitti koneen Suomelle. Se joutui vapaaehtoisyksikkö F19:n käyttöön 9. helmikuuta 1940. Vaikka kone varustettiin Suomen ilmavoimien hakaristitunnuksilla, se ei koskaan ollut rekisteröity Suomen ilmavoimille, vaan F19:n riveissäOlivatko ruotsalaisen F19-laivueen koneet Suomen ilmavoimien rekisterissä?. Koneen käyttö jäi todella vähäiseksi mm. varaosien puutteen ja moottorin huonon kunnon vuoksi, joten se seisoi suurimman osan ajasta F19:n tukikohdassa Veitsiluodossa. Talvisodan jälkeen koneyksilö tuhoutui 23. kesäkuuta 1940. ==Museokoneet== Konetyypin ainoa näihin päiviin säilynyt yksilö, Ruotsin ilmavoimien numero 536 valmistusnumeroltaan 20, on näytteillä Ruotsin ilmavoimien ilmailumuseossa Linköpingissä. ==Lähteet== * Timo Heinonen, Thulinista Hornetiin, Keski-Suomen Ilmailumuseon julkaisuja 3, Tikkakoski: Keski-Suomen ilmailumuseo, 1992, ISBN 951-95688-2-4 ===Viitteet=== ==Aiheesta muualla== Sk10 RK-26 Tigerschwalbe Ruotsin ilmavoimissa (englanniksi) Luokka:Yhteyslentokoneet
Turun ortodoksinen seurakunta

Turun ortodoksinen seurakunta on ortodoksinen seurakunta, joka kattaa Varsinais-Suomen, Ahvenanmaan sekä Etelä-Satakunnan alueen. Sen pääkirkko on Turussa sijaitseva Pyhän Marttyyrikeisarinna Aleksandran kirkko eli Turun ortodoksinen kirkko, jonka on suunnitellut Carl Ludvig Engel. Seurakunnalla on myös pyhälle Nikolaokselle pyhitetty rukoushuone Raumalla ja pyhän Ristin rukoushuone Salossa. Seurakunnan kirkkoherrana toimii isä Ioannis Lampropoulos. Seurakunnalla on eniten jumalanpalveluksia Turussa, mutta niitä vietetään säännöllisesti myös Salossa ja Raumalla sijaitsevissa rukoushuoneissa. Lisäksi palveluksia toimitetaan silloin tällöin myös Maarianhaminassa, Loimaalla, Eurassa ja Harjavallassa, joissa toimitaan vuokratiloissa. Turussa, Raumalla, Salossa ja Loimaalla on säännöllistä tiistaiseura -piirien toimintaa, minkä lisäksi Turussa kokoontuu useita muitakin piirejä. == Kirkot ja tšasounat == * Pyhän Marttyyrikeisarinna Aleksandran kirkko Turku * Salon pyhän Ristin tšasouna, Salo * Rauman Pyhän Nikolaoksen rukoushuone, Rauma ==Lähteet== == Aiheesta muualla == * Seurakunnan kotisivut Luokka:Suomen ortodoksiset seurakunnat Ortodoksinen seurakunta Luokka:Helsingin ortodoksinen hiippakunta
Avery Brundage

Avery Brundage (28. syyskuuta 1887 – 8. toukokuuta 1975) oli yhdysvaltalainen urheilija, taidekeräilijä, hyväntekeväisyyden harrastaja ja Kansainvälisen olympiakomitean puheenjohtaja 1952–1972. Brundage syntyi Detroitissa. Hän opiskeli insinööriksi Illinois'n yliopistossa ja valmistui 1909. Muutaman vuoden kuluttua Brundage perusti Avery Brundage Companyn, joka toimi Chicagon kaupungissa ja sen ympäristössä vuoteen 1947. Brundage oli myös yleisurheilija. Hän osallistui Tukholman olympialaisiin 1912. Hänestä tuli Yhdysvaltain olympiakomitean puheenjohtaja 1928. Avery Brundage torjui ehdotuksen, että Yhdysvallat boikotoisi Berliinin olympialaisia 1936 Saksan juutalaisvainojen vuoksi. Brundagesta tuli Kansainvälisen olympiakomitean jäsen Berliinin olympialaisten aikana. Kun Kansainvälisen olympiakomitean silloinen puheenjohtaja belgialainen Henri de Baillet-Latour kuoli toisen maailmansodan aikana, Brundagesta tuli Kansainvälisen olympiakomitean varapuheenjohtaja 1945. Kun Kansainvälisen olympiakomitean puheenjohtaja ruotsalainen Sigfrid Edström jäi eläkkeelle 1952, Brundagesta tuli hänen seuraajansa. Brundagen ensimmäinen merkittävä asema Kansainvälisen olympiakomitean puheenjohtajana oli vuoden 1968 kesäolympialaisissa, jotka järjestettiin Méxicossä, kun kaksi Yhdysvaltain olympiaurheilijaa, Tommie Smith ja John Carlos, esittivät Yhdysvaltoihin kohdistuneen tunnetun vastalauseen mustien ihmisoikeusliikkeen nimissä. Brundage muistetaan Münchenin olympialaisista. Musta syyskuu -niminen palestiinalainen terroristijärjestö otti panttivangiksi yksitoista israelilaista olympiaedustajaa. Brundage päätti jatkaa olympialaisia panttivankidraamasta huolimatta. Brundage sai paljon arvostelua toimestaan. Brundage jäi eläkkeelle Münchenin olympialaisten jälkeen. Hänen seuraajakseen tuli irlantilainen Michael Morris, paroni Killanin. Brundagelle myönnettiin 9. maaliskuuta 1955 Suomen Urheilun kultainen ansioristi. Brundage oli myös taiteenkerääjä kohteena erityisesti aasialainen ja itämainen taide. Hänen kuolemansa jälkeen taulut peri San Franciscon taidemuseo. Brundage kuoli 1975 Garmisch- Partenkirchenissä Saksassa. Avery Brundagella oli vuosina 1951 ja 1952 syntyneet pojat suomalaisen Lilian Linnea Dresdenin, Kaarlo Wähämäen tyttären kanssa. ==Lähteet== == Aiheesta muualla == Luokka:Kansainvälisen olympiakomitean puheenjohtajat Luokka:Yhdysvaltalaiset yleisurheilun moniottelijat Luokka:Kansainvälisen olympiakomitean jäsenet Luokka:Yhdysvaltalaiset urheiluvaikuttajat Luokka:Vuonna 1887 syntyneet Luokka:Vuonna 1975 kuolleet
Hämeenlinnan ortodoksinen seurakunta

Hämeenlinnan ortodoksinen seurakunta oli vuosina 1906–2020 toiminut entinen ortodoksinen seurakunta Kanta-Hämeessä. Vuonna 2019 seurakunta toimi 11 kunnan alueella ja sen jäsenmäärä oli noin 900 henkilöä. Seurakunnan pääkirkko sijaitsi Hämeenlinnassa Kaurialan kaupunginosassa, minkä lisäksi sillä oli kesäkirkko Ahvenistolla (ks. Ahveniston ortodoksinen kirkko). Vuoden 2021 alusta lähtien Hämeenlinnan ortodoksisen seurakunnan toiminta liitettiin osaksi Helsingin ortodoksista seurakuntaa. == Lähteet == == Aiheesta muualla == *Hämeenlinnan ortodoksinen seurakunta Suomen ortodoksisen kirkon sivuilla Luokka:Suomen entiset ortodoksiset seurakunnat Ortodoksinen seurakunta Luokka:Helsingin ortodoksinen hiippakunta
Helsingin ortodoksinen seurakunta

Helsingin ortodoksinen seurakunta on jäsenmäärältään Suomen suurin ortodoksinen seurakunta, joka toimii Uudellamaalla, Päijät-Hämeessä ja Kanta- Hämeessä. Vuoden 2019 lopussa seurakuntaan kuului noin 19 700 jäsentä, eli noin kolmannes Suomen ortodoksisen kirkkokunnan jäsenistä. Jäsenistöstä pääosa on suomalaisia, mutta seurakunnassa on myös suuri venäläinen vähemmistö (noin 10 %). Jumalanpalveluksia toimitetaan säännöllisesti suomeksi, ruotsiksi, kirkkoslaaviksi, kreikaksi ja englanniksi. Seurakunnan alueella on toistakymmentä kirkkoa ja rukoushuonetta, joten suurimmassa osassa toiminta- alueen kaupungeista ei ole kirkkotiloja. Pääkirkko, Uspenskin katedraali sijaitsee Katajanokalla ja valmistui vuonna 1868. Helsingissä sijaitsee myös kaupungin vanhin säännöllisessä jumalanpalveluskäytössä olevan Carl Ludvig Engelin suunnittelema vuonna 1827 valmistunut Pyhän Kolminaisuuden kirkko. Seurakunnan kaukaisimmat kirkot sijaitsevat idässä Porvoossa, pohjoisessa Heinolassa ja lännessä Hangossa. Seurakunnan kirkkoherraksi valittiin joulukuussa 2008 isä Markku Salminen. == Kirkot == === Pääkaupunkiseutu === * Uspenskin katedraali * Pyhän Kolminaisuuden kirkko * Kotikirkko * Hautausmaan kirkko * Tapiolan kirkko * Tikkurilan kirkko === Kirkot muualla === * Kaunisniemen kirkko * Järvenpään kirkko * Lohjan kirkko * Hangon kirkko * Porvoon kirkko * Klaukkalan kirkko == Katso myös == * Uskonto Helsingissä * Helsingin ortodoksinen hautausmaa * Taivallahden sotilashautausmaa == Lähteet == == Aiheesta muualla == * Seurakunnan kotisivut * Luokka:Helsingin ortodoksinen hiippakunta
Lahden ortodoksinen seurakunta

Lahden ortodoksinen seurakunta oli vuonna 1950 perustettu Suomen ortodoksisen kirkon seurakunta. Se oli ainoa Etelä-Suomeen perustetuista niin sanotuista "evakkoseurakunnista", eli karjalaisia evakoita varten perustetuista seurakunnista. Sen alue kattoi Päijät-Hämeen ja osia Kanta-Hämeestä ja Uudestamaasta. Seurakunnan alueeseen kuului muun muassa viisi kaupunkia: Lahti, Heinola, Hyvinkää, Orimattila ja Riihimäki. Seurakunta kuuluu Helsingin ortodoksiseen hiippakuntaan. Seurakunnalla oli Lahdessa Pyhän Kolminaisuuden kirkko ja Heinolassa Kristuksen taivaaseen astumisen kirkko sekä lisäksi seurakuntakeskus Hyvinkäällä, jossa on Karjalan valistajien kirkko ja Neitsyt Marian syntymän tšasouna Kausalassa. Kirkkoherrana toimi Jonas Bergenstad. Lahden ortodoksinen seurakunta yhdistettiin vuonna 2021 Helsingin ortodoksiseen seurakuntaan. ==Lähteet== == Aiheesta muualla == * Seurakunnan kotisivut Luokka:Suomen ortodoksiset seurakunnat Ortodoksinen seurakunta Luokka:Helsingin ortodoksinen hiippakunta
Haminan ortodoksinen seurakunta

Haminan ortodoksinen seurakunta oli Kymenlaakson maakunnassa viiden kunnan alueella toiminut ortodoksinen seurakunta. Seurakunnan pääkirkko oli Pietarin ja Paavalin kirkko Haminassa. Kouvolassa sijaitsi seurakunnan kirkkoherran virasto, Ortodoksiakeskus Sypressi, Pyhän Ristin kirkko ja tšasouna Myllykoskella. Seurakunnalla oli lukuisia toimintapiirejä, muun muassa erilaiset lasten kerhot, tiistaiseura ja kuoro. Haminan ortodoksinen seurakunta yhdistyi osaksi uutta Kaakkois-Suomen ortodoksista seurakuntaa vuoden 2021 alusta lähtien.Yle.fi/uutiset - Kaakkois-Suomen ortodoksiset seurakunnat yhdistyvät vuoden 2021 alussa == Kirkot ja tšasounat == * Pietari- Paavalin kirkko (Hamina) * Haminan hautausmaankirkko * Pyhän Ristin kirkko Kouvolassa * Jumalansynnyttäjän muistolle pyhitetty tsasouna (Myllykoski) == Toiminta-alue == * Hamina * Kouvola * Virolahti * Miehikkälä * Ylämaa == Lähteet == ==Aiheesta muualla== *Suomen ortodoksinen kirkko - Haminan ortodoksinen seurakunta Luokka:Suomen entiset ortodoksiset seurakunnat Ortodoksinen seurakunta Luokka:Helsingin ortodoksinen hiippakunta
Hapsiainen

Hapsiainen oli suomalainen Yleisradion tuottama televisiosarja. Sarja kertoi Hipsis Hapsiainen -nimisestä aavikolla asuvasta kädennäköisestä olennosta, aavikkokynsikkäästä, joka tutki maailman menoa. Hapsiaisen seikkailuja esitettiin Yle TV1:n Puoli kuusi -ohjelmassa vuosina 1987–1992 ja kuuden jakson verran ohjelmassa Veturi vuonna 1992. Ohjelman toteutti Esa Pakarinen Junior. Hapsiainen oli hänen kätensä kämmenosa, selkäpuoli ylöspäin. Keskisormi oli ikään kuin päänä ja kaulana, muut neljä sormea olivat jalkoina. Keskisormen päähän oli kiinnitetty muoviset askartelusilmät. == Lähteet == == Aiheesta muualla == * Ylen Elävä arkisto: Hapsiainen Luokka:1980-luvun televisiosarjat Luokka:1990-luvun suomalaiset lastenohjelmat Luokka:Yle TV1:n televisio-ohjelmat
Hydrofobinen vuorovaikutus

Hydrofobisella vuorovaikutuksella tarkoitetaan hydrofobisten eli vesipakoisten molekyylinosien taipumusta muodostaa yhteinen faasi erilleen vedestä. Molekyylit voidaan jakaa hydrofiilisiin, hydrofobisiin sekä amfipaattisiin yhdisteisiin sen mukaisesti, miten niillä on taipumus siirtyä eri faaseihin liuoksissa. ==Hydrofobiset ja amfipaattiset molekyylit== Molekyyli tai sen osa, jonka atomien väliset elektronegatiivisuuserot ovat hyvin pienet tai molekyylin muoto siten symmetrinen että ulkoisesti elektronegatiivisuuserot kumoavat toisensa (esimerkiksi rikkiheksafluoridi), on käytännössä pooliton. Tällaisten molekyylien keskinäiset vuorovaikutukset (koheesio) ovat heikkoja van der Waalsin sidoksia. Heikkojen molekyylinvälisten sidosten vuoksi poolittomat yhdisteet eivät kykene tunkeutumaan pysyvästi vesimolekyylinen väliin. Vesimolekyylien voimakas koheesio puolustaa vesifaasin säilymistä (ks. myös pintajännitys). Näin poolittomat yhdisteet ovat käytännössä veteen liukenemattomia ja muodostavat vedessä yhteisen hydrofobisen faasin. Esimerkiksi membraanilipideillä on voimakkaasti hydrofobisen osan lisäksi myös voimakkaasti vesihakuinen osa. Näillä amfipaattisilla yhdisteillä on taipumus asettua keskenään samansuuntaisesti veden suhteen, vaikkeivät siihen liukenekaan. ==Hydrofiiliset molekyylit== Molekyylit tai niiden osat, joilla on ulkoisesti merkittäviä elektronegatiivisuuseroja, ovat poolisia ja muodostavat vetysidoksia (vetysiltoja) vesimolekyylien kanssa. Näin ne ovat hydrofiilisia eli vesihakuisia. Koko molekyylin hydrofiilisen luonteen määrää pitkälti poolisten ja poolittomien ryhmien määrä. ==Hydrofobinen hydraatio== Vastoin yleistä luuloa hydrofobisten aineiden hydraatiota ei vastusta mikään hylkivä voima eikä se ole energeettisesti epäsuosittu. Veden ja hydrofobisen aineen välinen hydraatiovuorovaikutus on voimakas ja hydraation entalpia (eli käytännössä energia vakiopaineen ja -tilavuuden takia) suosii hydraatiota. Syy hydrofobiselle vuorovaikutukselle löytyy entropiasta: hydraatiokerroksessa vesimolekyylien pyörimisliike on rajoittunut, joten entropia on pienempi. Vapauttamalla vettä pois hydraatiokerroksesta vesimassaan entropia kasvaa, joten veden pisaroituminen hydrofobisesta aineesta on entropian ajama. Luokka:Kemiallinen sitoutuminen
Lappeenrannan ortodoksinen seurakunta

pienoiskuva|Pyhän Nikolaoksen kirkko Imatralla Lappeenrannan ortodoksinen seurakunta on Etelä-Karjalan alueella toimiva ortodoksinen seurakunta. Sen pääkirkko on Lappeenrannassa sijaitseva Jumalansynnyttäjän Suojeluksen kirkko eli Pokrovan kirkko, ja sillä on myös pyhän Nikolaoksen kirkko Imatralla ja kolme rukoushuonetta Parikkalassa. Seurakunnan kirkkoherrana toimii isä Timo Tynkkynen. == Lähteet == ==Aiheesta muualla== * Lappeenrannan ortodoksinen seurakunta Luokka:Suomen ortodoksiset seurakunnat Ortodoksinen seurakunta Luokka:Helsingin ortodoksinen hiippakunta
Jacques Rogge

Jacques Jean Marie Rogge (2. toukokuuta 1942 – 29. elokuuta 2021) toimi Kansainvälisen olympiakomitean puheenjohtajana vuosina 2001–2013Olympic.org: IOC re-elects President Jacques Rogge viitattu 9.10.2009YLE.fi: Jacques Rogge jatkaa olympiakomitean puheenjohtajana viitattu 9.10.2009. Rogge syntyi Gentissä. Roggen urheilulaji nuoruudessa oli purjehdus, ja hän otti osaa vuoden 1968 ja 1972 ja 1976 olympialaisiin urheilijana. Hän kuului myös Belgian rugbymaajoukkueeseen.IOC re-elects President Jacques Rogge Rogge oli ammatiltaan lääkäri. Rogge oli Belgian olympiakomitean puheenjohtaja vuosina 1989–1992 ja Euroopan olympiakomitean puheenjohtaja vuosina 1989–2001. Roggesta tuli Kansainvälisen olympiakomitean jäsen vuonna 1991. Belgian kuningas Albert II aateloi Roggen kreiviksi vuonna 2001. Rogge valittiin Kansainvälisen olympiakomitean puheenjohtajaksi 16. heinäkuuta 2001. Hän seurasi espanjalaista Juan Antonio Samaranchia, joka oli Kansainvälisen olympiakomitean puheenjohtaja vuodesta 1980. Vuoden 2002 talviolympialaisissa Rogge teki Kansainvälisessä olympiakomiteassa historiaa: hän päätti Salt Lake Cityn olympialaisten aikana asua olympiakylässä hotellin sijasta. Rogge oli uransa aikana aktiivisesti vaatimassa dopingtestauksen uudistamista. Rogge antoi puheenjohtajuutensa aikana panoksensa myös eri dopingskandaaleissa ja vaati tarkkoja tutkimuksia ja kaikkien osallisten tuomitsemista. Roggen aikana Peking ja Lontoo valittiin olympiakaupungeiksi. Pekingin järjestämistä olympialaisista vuonna 2008 tuli Roggelle haaste. Useat ihmisoikeusjärjestöt paheksuivat Pekingin valintaa kisaisännäksi Kiinan huonon ihmisoikeustilanteen takia. Rogge kehotti kiinnittämään huomiota, että Kiinan ihmisoikeustilanne on parantunut vuodesta 1949. ==Lähteet== == Aiheesta muualla == Luokka:Kansainvälisen olympiakomitean puheenjohtajat Luokka:Kansainvälisen olympiakomitean jäsenet Luokka:Belgialaiset urheiluvaikuttajat Luokka:Belgialaiset aateliset Luokka:Belgialaiset kilpapurjehtijat Luokka:Belgialaiset kirurgit Luokka:Kreivit Luokka:Vuonna 1942 syntyneet Luokka:Vuonna 2021 kuolleet
Vekoma

Vekoma on hollantilainen huvipuistolaitteita valmistava yritys, joka on kuuluisa mm. Boomerang-radastaan, josta esimerkkinä on PowerParkin Cobra. Vekoman kotipaikka on Vlodropin kaupunki. == Vuoristoratatyypit == * Hammerhead Stall tunnetaan myös nimellä Big Air. Vuoristoradan tarkoituksena on saada ihminen tuntemaan kuin hän olisi lentokoneessa. * Boomerang-rata muodostuu kolmesta ympäri menevästä silmukasta. Vuoristorata keksittiin 20 vuotta sitten ja sitä valmistetaan edelleen. Vekoma päivitti rataa vuonna 1996 ja sille annettiin nimi Invertigo. Vuonna 2001 Vekoma esitteli the Giant Inverted Boomerang-radan, laitteessa on pystysuoria osuuksia. Tällä hetkellä maailmalla on toiminnassa 45 Boomerang-rataa. * Flying Dutchman *Junior Coaster *Looping coaster *Mine Train *Motorbike Coaster *Suspended Family Coaster *Suspended Looping Coaster (SLC) *Swinging Turns *Tilt Coaster *Wooden Coaster Muita Vekoman laitteita ovat Enigma, Giant Inverted Boomerang, Hurricane, Illusion, Invertigo, LSM Coaster (996m), LSM Coaster (Disney), Powered Coaster ja Wild Mice. Vekoma valmisti myös Tampereen Särkänniemessä olleen Korkkiruuvi-radan. ==Aiheesta muualla== *Vekoma Luokka:Huvipuistolaitteiden valmistajat
Dekeleia

Dekeleia (, ) oli antiikin aikainen kaupunki ja Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin ja sijaitsi suunnilleen nykyisen Tatóin alueella. == Maantiede == Dekeleia sijaitsi Parnesvuoren itäpään juurella noin 120 stadioninmittaa tai noin 20 kilometriä Ateenan keskustasta pohjoiseen. Paikka oli Parnesvuoren ja Pentelikonvuoren välisen, Attikan tasangolta Oropokseen ja Boiotiaan päin johtaneen solan suulla. Solan läpi kulki Ateenan ja Theban välinen tie, joka yhdisti Ateenan myös muun muassa sen vallassa olleeseen Euboiaan. Kaupunki oli sen verran korkealla, että sieltä kerrotaan näkyneen Pireuksen satamaan saakka. == Historia == Perinteen mukaan Dekeleia oli yksi Kekropsin ajan Attikan kahdestatoista vanhasta kylästä (kōmē) tai kaupungista (polis), jotka Theseus myytin mukaan yhdisti (synoikismos) Ateenaksi. Dekeleia oli alun perin pieni kaupunki. Myöhemmin se kuului Ateenan valtapiiriin yhtenä sen demoksista. Dekeleian demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin neljä edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kuusi bule-edustajaa. Demoksen kansalaisesta käytettiin demonyymiä Dekeleus () tai Dekeleeus (). Dekeleia oli vanhastaan hyvissä väleissä Spartan kanssa. Peloponnesolaissodan aikana vuonna 413 eaa. spartalaiset valloittivat kaupungin ja sijoittivat sinne varuskunnan kuninkaansa Agiin johdolla ja Alkibiadeen kehotuksesta. Tarkoituksena oli saartaa Ateena maalta käsin ja katkaista sen Euboialta tuleva ruokahuolto. Tämän jälkeen Ateenaan pystyttiin kuljettamaan ruokaa vain meriteitse. Peloponnesolaissodan loppuvaihetta kutsutaan joskus Dekeleian sodaksi juuri tämän takia. == Rakennukset ja löydökset == Kaupungin linnoitusrakennelmien raunioita on löydetty muun muassa Tatóista entisen kuninkaallisen kesäpalatsin puiston alueelta. Paikalta on löydetty muun muassa muureja, keramiikkaa, veistoksia ja piirtokirjoituksia. Tatóissa oleva Palaiókastrona tunnettu kukkula, jolla nykyisin ovat Kreikan kuningassuvun haudat, on todennäköisesti Dekeleian akropolis eli linnavuori ja/tai Agiin rakennuttama linnoitus. Se oli ympäröity noin 800 metrin pituisella muurilla. == Lähteet == Luokka:Antiikin Attikan demokset Luokka:Antiikin Attikan kaupungit Luokka:Arkeologiset kohteet Attikassa
Halloween (elokuvasarja)

Halloween on yksi kaikkien aikojen kuuluisimmista ja menestyneimmistä kauhuelokuvasarjoista. Elokuvia on tehty yhteensä 13 kappaletta, joista viimeisin ilmestyi 2022. Elokuvan käsikirjoittaa David Gordon Green ja Danny McBride ja elokuvan myös ohjaa David Gordon Green. Vastaavana tuottajana on Malek Akkad ja John Carpenter, tuottajana toimii Miramax, Trancas International Films ja Blumhouse Productions. Kolmatta osaa lukuun ottamatta elokuvissa on pääosassa sarjamurhaaja Michael Myers. Sarjan aloittanut Halloween – naamioiden yö -elokuvaa pidetään yhtenä ensimmäisistä slasher- elokuvista. == Elokuvat == * Halloween – naamioiden yö (Halloween, 1978) * Halloween II – tappajan paluu (Halloween II, 1981) * Halloween III – pahuuden yö (Halloween III: Season of the Witch, 1982) * Halloween 4 (Halloween 4: The Return of Michael Myers, 1988) * Halloween 5 (Halloween 5: The Revenge of Michael Myers, 1989) * Halloween: The Curse of Michael Myers (1995) * Halloween H20 (Halloween H20: 20 Years Later, 1998) * Halloween: Resurrection (2002) * Halloween (uudelleenfilmatisointi, 2007) * Halloween II (2009) * Halloween (2018) * Halloween Kills (2021) * Halloween Ends (2022) ==Lähteet== == Aiheesta muualla == * Luokka:Seulonnan keskeiset artikkelit
Rikkiheksafluoridi

Rikkiheksafluoridi, (rikkifluoridi), (SF6) on rikistä ja fluorista koostuva hajuton, myrkytön ja palamaton kaasu. Rikkiheksafluoridin moolimassa on 146,1 g/mol, härmistymislämpötila –64 °C, sulamispiste –51 °C, suhteellinen höyryn tiheys 5,11 (ilma = 1) ja CAS-numero on 2551-62-4. == Ominaisuudet == Rikkiheksafluoridimolekyyli on oktaedrin muotoinen. Keskusatomina on rikkiatomi, johon on kovalenttisesti sitoutunut yksi fluoriatomi oktaedrin joka kärjessä. Rikkiatomin ja fluoriatomin merkittävästä elektronegatiivisuuserosta johtuen rikkiheksafluoridi on varsin pysyvä yhdiste. Se on ulkoisesti pooliton johtuen sen keskipisteen suhteen symmetrisestä muodosta. SF6-molekyyli hajoaa noin 500 °C:n lämpötilassa, millä on käytön kannalta merkitystä. Rikkiheksafluoridissa äänen nopeus on pienempi kuin ilmassa. Tämän vuoksi rikkiheksafluoridia hengittävän ääni madaltuu. Päinvastainen ilmiö on havaittavissa hengitettäessä heliumia.Rikkiheksafluoridi – Tiedeleikkejä Rikkiheksafluoridia hengitettäessä on kuitenkin huomioitava, että se syrjäyttää hengitysilmassa elintärkeän hapen ja on vaikea saada ulos keuhkoista, koska se on noin kuusi kertaa happea raskaampaa. == Käyttö == Rikkiheksafluoridi on kolme kertaa parempi sähköeriste kuin ilma. Tästä syystä sitä käytetään yleisesti sähköalalla jäähdytykseen ja eristykseen. Käyttökohteita ovat sähkönsiirron kytkinlaitokset ja katkaisijat sekä jakeluverkkojen laitteet. SF6-eristetyt laitteet voidaan rakentaa pienemmiksi ja ne ovat toimintavarmempia kuin ilmaeristeiset. Kaasun käytöstä tuulivoimatuotannossa on myös keskusteltu, ja pyritään kehittämään korvaavia menetelmiä, kuten esimerkiksi tyhjiöeristeet. Rikkiheksafluoridia voidaan käyttää ultraäänitutkimuksessa kontrastiaineena.DrugBank: Sulfur hexafluoride == Ympäristövaikutukset == Rikkiheksafluoridi on hyvin stabiili yhdiste, joka pysyy ilmakehässä kauan. Se ei kuulu otsonikerrosta tuhoaviin aineisiin, mutta se on voimakas kasvihuonekaasu. Rikkiheksafluoridin ilmastoa lämmittävä vaikutus (GWP) on 22 800. Se on yksi Kioton pöytäkirjassa mainituista kuudesta ilmakehän lämpiämiseen vaikuttavista kaasusta. == Lähteet == == Aiheesta muualla == * * Käyttöturvallisuustiedote: Rikkiheksafluoridi (pdf) * Eemeli Andstén: SF6-kaasun käyttö suurjännitekatkaisijoissa, Tampereen ammattikorkeakoulu, opinnäytetyö, Marraskuu 2021 (pdf) * Kyoto Encyclopedia of Genes and Genomes (KEGG): Sulfur hexafluoride Luokka:Fluoridit Luokka:Kasvihuonekaasut Luokka:Rikkiyhdisteet
Elektroninsiirtoketju

Elektroninsiirtoketju on mitokondrion sisäkalvolla (eukaryootit) tai solukalvon kalvoproteiineissa (bakteerit) tapahtuva energiaa tuottava reaktiosarja, jossa sitruunahappokierrossa ja sitä edeltäneissä reaktioissa koentsyymeille NADH ja FADH2 siirtyneitä elektroneja siirrellään elektroninsiirtoketjun entsyymiltä toiselle, jolloin elektronit menettävät potentiaalienergiaansa vähitellen vapauttaen samalla energiaa. Vapautuvan energian avulla mitokondrion matriksista pumpataan protoneja mitokondrion kalvojen välitilaan, mikä aiheuttaa elektrokemiallisen gradientin eli potentiaali- ja protonikonsentraatioeron matriksin ja välitilan välille. Muodostunut gradientti purkautuu ATP-syntaasientsyymin kautta, jolloin muodostuu suurenergiaista fosfaattiyhdistettä, ATP:tä. Tätä reaktiota kutsutaan oksidatiiviseksi fosforylaatioksi. Lopulta pelkistys elektroninsiirtoketjussa päättyy, kun vety siirtyy molekulaariselle hapelle, joka pelkistyy vedeksi. Hapen pelkistymistä vedeksi katalysoi elektroninsiirtoketjun viimeinen entsyymi nimeltään sytokromi-c-oksidaasi. Eräillä mikrobeilla elektroninsiirtoketjun hapettimena voi olla jokin muukin kuin happi. Elektroninsiirtoketjun lopputuotteina tavallisissa soluissa ovat vesi ja 26 ATP-molekyyliä yhtä glukoosimolekyyliä kohti. Ennen sitruunahappokiertoa glukoosi on läpikäynyt glykolyysin kahdeksi pyruvaatiksi ja pyruvaatit on hapetettu asetyylikoentsyymi A:ksi, joka on vienyt asetyyliryhmän sitruunahappokiertoon. Jos otetaan huomioon glykolyysin (2) ja sitruunahappokierron (2, GTP-välivaiheen kautta) tuottamat ATP:t, niin glukoosimolekyylin hapetus tuottaa kaikkiaan 30 ATP:tä, jos saanto on sataprosenttinen. == Lähteet == * == Aiheesta muualla == *Opetus.tv: Biologian etäopiskeluympäristö, Elektroninsiirtoketju (ja mitokondrio) Luokka:Katabolia
Dalmaatti

Dalmaatti eli dalmatia oli romaaninen kieli, jota nimensä mukaisesti puhuttiin Dalmatian saarilla ja rannikolla nykyisen Kroatian ja Montenegron alueella. Puhujia oli etenkin Zadarin, Trogirin, Splitin, Dubrovnikin ja Kotorin (Jadera, Tragur, Spalatro, Raugia ja Cattaro) kaupungeissa sekä Krkin, Cresin ja Rabin saarilla (Vikla, Crepsa ja Arba). Sillä ei ollut kirjakieltä, ja sen viimeinen syntyperäinen puhuja kuoli 1800-luvun lopulla, mutta etupäässä häneltä tallennettiin se vähäinen aineisto, mitä kielestä tunnetaan. ==Historia== Latinalaisen kielen vaikutus Dalmatian alueella alkoi Rooman valtakunnan valloitettua sen 229–155 eaa. Latinan toivat alueelle roomalaiset kauppiaat ja vähitellen myös paikalliset illyrialaisia kieliä puhuneet asukkaat omaksuivat latinan. Rooman valtakunnan kukistuttua paikallinen latinan kieli alkoi vähitellen kehittyä omaan suuntaansa. Kieleen tuli voimakkaita vaikutteita kroaatista ja venetsiasta. Kieli oli pitkään virallisessa asemassa Ragusan tasavallassa, mutta siitä luovuttiin lopulta 1500-luvulla.Dalmatian language Kieli säilyi pohjoisempana vuoteen 1898 saakka, jolloin kielen viimeinen puhuja Tuone Udaina kuoli pommin räjähdyksessä.Eugeen Roegiest, Vers les sources des langues romanes: un itinéraire linguistique à, 2006, ISBN 9033460947 ==Kielinäyte== Isä meidän -rukous dalmaatiksi: Tuota nuester, che te sante intel sil, sait santificuot el naun to. Vigna el raigno to. Sait fuot la voluntuot toa, coisa in sil, coisa in tiara. Duote costa dai el pun nuester cotidiun. E remetiaj le nuestre debete, coisa nojiltri remetiaime a i nuestri debetuar. E naun ne menur in tentatiaun, miu deleberiajne dal mal. ==Lähteet== Luokka:Euroopan kuolleet kielet Luokka:Romaaniset kielet
Seppo Halttunen

Seppo Tapio Halttunen (s. 27. heinäkuuta 1961 Pertunmaa)Suomen teatterit ja teatterintekijät 1993, Tammi 1993 on suomalainen näyttelijä ja ohjaaja. Hän on esiintynyt useissa televisiosarjoissa ja näytelmissä. Halttusen tunnetuin rooli on Eero Mahlapuron rooli televisiosarjassa Me Stallarit, jota esitettiin MTV3-kanavalla syksyllä 2004. ==Televisiosarjoja== * Kotikatu (2000) - kansitakkimies * Paholaisen tytär (2002) - Anssi Kosonen * Kylmäverisesti sinun (2002) * Tummien vesien tulkit (2002) - Tyrväinen * Me Stallarit (2004) - Eero Mahlapuro * Kumman kaa (2005) - Marko * Meidän jengi (2005) - Antti 'Ufo' Harjula * Akkaa päälle (2006) - autokauppias * Uudisraivaaja (2006) - Ikonen * Team Ahma (2007) - päällikkö * Lemmenleikit (2008) - Johannes Koski * Kymenlaakson laulu (2008) - haastattelija * Reetta ja Ronja (2009-2010) - isä * Enon opetukset (2011) - Jussin isä / Suku * Moska (2011) - Olavi Puijo * Roba (2016) - juoppo * Sorjonen (2018) - Eveliinan isä ==Teatterirooleja== * Rikos ja rangaistus (2012) Keski-Uudenmaan Teatteri * Höyryt pois! (2011) Keski-Uudenmaan Teatteri * Jättipotti (2011) Ravintola Alberga * Muuan sulhasmies (2011) Keski-Uudenmaan Teatteri * Viirun syntymäpäivät (2011) Keski-Uudenmaan Teatteri * Kukkaistyttö (2010) Helsingin Kaupunginteatteri * Päivänsäde, minä ja menninkäinen (2010) Keski-Uudenmaan Teatteri * Periaatteen mies (2008) Espoon Kaupunginteatteri * Elling (2008) Keski-Uudenmaan Teatteri * Seuraavana Kerava (2006) Keski-Uudenmaan Teatteri ==Lähteet== * Kumman kaa - jakson 17 lopputekstit == Aiheesta muualla == * * Luokka:Suomalaiset näyttelijät Luokka:Vuonna 1961 syntyneet Luokka:Elävät henkilöt
Pirkko Hämäläinen

Pirkko Päivikki Hämäläinen (s. 29. toukokuuta 1959 Helsinki) on suomalainen näyttelijä. Hämäläinen opiskeli Teatterikorkeakoulussa vuosina 1979–1983. Hän on ollut teatteriurallaan kiinnitettynä Turun kaupunginteatteriin (1983–1985), Lilla Teaterniin (1985–1986), Tampereen Työväen Teatteriin (1986–1989) ja Tampereen Teatteriin (1989–1992). Vuodesta 1993 hän on työskennellyt vapaana näyttelijänä. Hän on myös opettanut Teatterikorkeakoulussa. Ensimmäinen elokuva, jossa Hämäläinen näytteli, oli Mika Kaurismäen ohjaama lyhytelokuva Valehtelija vuodelta 1981. Lisäksi hän on näytellyt Mika Kaurismäen ohjaamissa elokuvissa Arvottomat (1982), Paperitähti (1989), josta hänet palkittiin parhaan naispääosan Jussi-palkinnolla, Amazon (1990) ja Kolme viisasta miestä (2008). Hän on näytellyt myös monissa muissa elokuvissa ja esiintynyt useissa televisiosarjoissa, muun muassa komediasarjoissa Kaverille ei jätetä ja Me Stallarit (2004) sekä draamasarjoissa Uudisraivaaja (2006) ja Vuoroin vieraissa (1997). Hämäläinen oli pitkään avoliitossa näyttelijä Puntti Valtosen kanssa. Heillä on kaksi yhteistä lasta, molemmat poikia, joista nuorempi on autistinen. Alkuvuonna 2010 Hämäläinen kertoi seurustelevansa kirjailija Kirsti Simonsuuren kanssa ja he elivät myöhemmin rekisteröidyssä parisuhteessa. Hämäläinen oli puolisonsa kanssa ensimmäinen naispari, joka esiintyi suomalaisen naistenlehden kannessa (Me Naiset 12.5.2011). Simonsuuri kuoli kesäkuussa 2019 syöpään. == Lähteet == == Aiheesta muualla == * *Ylen Elävä arkisto: Taiteilijaelämää: Pirkko Hämäläinen Luokka:Suomalaiset näyttelijät Luokka:Jussi-palkinnon saajat Luokka:Vuonna 1959 syntyneet Luokka:Elävät henkilöt
Gootin kieli

Gootti (gootiksi 𐌲𐌿𐍄𐌹𐍃𐌺𐍉 𐍂𐌰𐌶𐌳𐌰, gutisko razda) oli goottien puhuma germaaniseen kieliryhmään kuuluva, jo kauan sitten sammunut itägermaaninen kieli. Gootti on ainoa itägermaaninen kieli, josta on säilynyt merkittävästi kieliaineistoa. Muista, kuten burgundista ja vandaalista, on säilynyt vain nimistöä ja katkelmia. Gootti oli lähempänä pohjoisgermaanisia eli skandinaavisia kieliä kuin länsigermaanisia kieliä, kuten englantia, hollantia ja saksaa. Kansainvaellusten aikana (300–500-luvulla jaa.) se levisi Mustanmeren tienoilta Itä-Eurooppaan ja Rooman valtakunnan sortuessa aina Espanjaan (länsigootit) ja Italiaan (ensin visi-, sitten ostrogootit) asti. Visigoottien piispa Wulfila teki gootin kielellä yhden vanhimmista Raamatun käännöksistä 300-luvulla. Goottien valtakunnat jäivät lyhytikäisiksi, ja visigootin kieli sammui ilmeisesti jo ennen vuotta 1000. Ostrogoottia, joka oli levinnyt nykyiseen Ukrainaan ja Krimille, puhuttiin Krimillä vielä 1700-luvulla. == Katso myös == *Krimin gootti ==Lähteet== == Aiheesta muualla == Luokka:Euroopan kuolleet kielet Luokka:Germaaniset kielet
II (Kingston Wallin albumi)

II on suomalaisen rockyhtye Kingston Wallin toinen albumi, joka julkaistiin vuonna 1993. "Shine on Me" lienee albumin tutuin raita, mutta Donna Summerin tunnetuksi tekemä kappale "I Feel Love" herätti ristiriitaisia tunteita ja mielipiteitä. Alkuperäinen julkaistiin yhtyeen Trinity-levymerkillä, joka on myyty loppuun ja pidetään keräilyharvinaisuutena. Ensimmäisen levyn tapaan albumi julkaistiin remasteroituna kahden levyn painoksena 1998. Toinen levyistä sisälsi livemateriaalia. Sekä remasteroitu että alkuperäinen levy on myyty loppuun, näitä oli myynnissä tuhat kappaletta. Myynnissä on kuitenkin levyn remasteroitu painos, josta puuttuu bonuslevy. == Musiikillinen tyyli == Albumilla yhtye siirtyi huomattavasti melodisempaan ilmaisuun ja etääntyi debyyttialbumin psykedeelisestä rockista, tämän voi kuulla mm. kappaleessa "Shine on Me". Yhtye otti vaikutteita muun muassa folkmusiikista ("Istwan" ja "Two of a Kind") ja omaksui progressiivisemman ja monimutkaisemman ilmaisun, jonka voi kuulla esimerkiksi siten että ensimmäiset raidat "We Cannot Move", "Ištwan" ja "Could It Be So?" ovat yhteyksissä toisiinsa ja ovat jonkinasteisena jatkumona toisilleen. Jatkumo voi jatkua pidemmällekin. Jotkut kuuntelijat voivat jatkumoon saamaan liittymään soinnullisesti myös instrumentaalin "And It's All Happening" ja "Love Tonightin". Albumin viimeinen raita, "Palékastro" on Petri Wallin kuvaus Kreetan saaristossa sijaitsevasta kylästä instrumentaalisesti. "Two of a Kind" kappaleen säkeistön rivi "The feelings I get when I look to the west" löytyy myös Led Zeppelinin kappaleesta Stairway to Heaven. == Arvostelut == AllMusic-sivuston Rob Caldwell kirjoittaa II:n olleen albumi, jolla ”Kingston Wall onnistuneimmin yhdisti hard rockin sekä progressiiviset, psykedeeliset ja Lähi-itään vivahtavat äänimaisemat”. Kiitosta saavat erityisesti muusikoiden yhteissoitto ja improvisaatio, jota II:lla on enemmän kuin yhtyeen muilla albumeilla. Caldwell kehuu myös monipuolista kappalemateriaalia, jonka tyyli vaihtelee Led Zeppelinin innoittamasta bluesista ”And It’s All Happening” ”Palekastron” energiseen jammailuun. ”I Feel Love” yhdistää onnistuneesti discon ja hard rockin, mutta ”Love Tonight” on Caldwellin mielestä yksiselitteisen huono kappale. Hän antaa albumille arvosanaksi kolme tähteä viidestä.Caldwell, Rob: II - Kingston Wall. AllMusic. Viitattu 26.6.2022. ==Kappaleet== == Kokoonpano == * Petri Walli – kitarat, laulu * Jukka Jylli – basso, taustalaulu * Sami Kuoppamäki – rummut * Ufo Mustonen – viulu (kappaleessa "Ištwan") * Sakari Kukko – saksofoni (kappaleessa "Shine on Me") == Lähteet == == Aiheesta muualla == * * Fono.fi Luokka:Vuoden 1993 albumit Luokka:Kingston Wallin albumit
Kuivaniemen junaturma

Kuivaniemen junaturma tapahtui 6. heinäkuuta 2000 kello 10.48 Kuivaniemellä, nykyisen Myllykankaan rautatieaseman läheisyydessä olevalla tasoylikäytävällä rataosalla Oulu–Tornio. Kokkolasta Oulun ja Kemin kautta Rovaniemelle matkalla ollut pikajuna M 601 ja rautatietä ylittämässä täydessä sepelikuormassa ollut ajoneuvoyhdistelmä törmäsivät toisiinsa vartioimattomassa tasoristeyksessä. Onnettomuudessa kuoli yksi junan matkustajista ja kymmenen loukkaantui. Törmäyksen seurauksena ajoneuvoyhdistelmän perävaunu vaurioitui korjauskelvottomaksi ja perävaunussa ollut kasettilava rikkoi junan matkustajavaunujen kulkusuunnassa oikeanpuoleisia ikkunoita. Vetoauto ei vaurioitunut. Perävaunun runko tunkeutui osittain junassa toisena olleen matkustajavaunun korirakenteiden läpi surmaten ikkunapaikalla istuneen 17-vuotiaan miesmatkustajan. Junan ensimmäisen vaunun etuteli putosi kiskoilta, ja junan veturina ollut Dv12-sarjan dieselveturi vaurioitui. Ajoneuvoyhdistelmän perävaunun kuormana ollut sepeli tunkeutui ikkunoiden lävitse sisälle henkilövaunuhin aiheuttaen yhdessä lasinsirpaleiden kanssa haavoja, ruhjeita ja mustelmia. Rataa vaurioitui 470 metrin matkalta, ja rataan jouduttiin asentamaan 733 uutta betoniratapölkkyä. Onnettomuustutkintalautakunnan raportissa ei mainita suoraan veturin numeroa, mutta mustan laatikon tulosteesta otetusta kuvasta käy kuitenkin ilmi että numero olisi 2610. Veturi myös kunnostettiin onnettomuuden jälkeen. ==Lähteet== ==Aiheesta muualla== * Luokka:Iin liikenne Luokka:Tasoristeysonnettomuudet Luokka:Vuoden 2000 junaonnettomuudet Luokka:Junaonnettomuudet Suomessa Luokka:2000-vuosikymmenen onnettomuudet Suomessa Luokka:Tieliikenneonnettomuudet Suomessa
Janica Kostelić

Janica Kostelić (s. 5. tammikuuta 1982 Zagreb, Kroatia) on kroatialainen alppihiihtäjä ja olympiavoittaja. Hän hallitsi yhdessä ruotsalaisen Anja Pärsonin kanssa naisten alppihiihtoa 2000-vuosikymmenen alkupuoliskon. Olympialaisissa Kostelić voitti Salt Lake Cityssä 2002 kultaa pujottelussa, suurpujottelussa ja alppiyhdistetyssä sekä hopeaa super-G:ssä. Torinossa 2006 hän voitti kultaa alppiyhdistetyssä ja hopeaa super-G:ssä. Neljällä kultamitalillaan Kostelić on kaikkien aikojen menestynein naisalppihiihtäjä olympialaisissa. Maailmancupin kokonaiskilpailun Kostelić voitti 2001, 2003 ja 2006. Samoina vuosina hän voitti pujottelucupin. Hän voitti yhteensä 30 maailmancupin osakilpailua: 20 pujottelussa, kaksi suurpujottelussa, yhden super-G:ssä, yhden syöksylaskussa sekä kuusi alppiyhdistetyssä. Syöksylaskun ja super-G:n voitot hän saavutti tammikuussa 2006 Bad Kleinkirchheimissa. Kostelić kärsi urallaan useista loukkaantumisista ja kauden 2006–2007 hän ilmoitti alun perin pitävänsä välivuotena mutta maaliskuussa 2007 hänen isänsä ilmoitti Janica Kostelićin lopettaneen urheilu-uransa. Janica Kostelićin veli Ivica Kostelić on myös menestynyt alppihiihtäjänä. == Lähteet == == Aiheesta muualla == * Kostelić olympic.org:ssa Luokka:Kroatialaiset alppihiihtäjät Luokka:Kroatialaiset olympiavoittajat Luokka:Vuonna 1982 syntyneet Luokka:Elävät henkilöt